Nnaabagereka Sylvia Nagginda asabye abakyala okwewala okuzaalira okumuukumu, kibayambe okutegeera abaana be bazaala n’okubategekera obulungi. Bino Nnaabagereka abyogeredde mu Ssaza ly’e Bulemeezi bw’abadde yeetabye mu bijaguzo by’olunaku lw’abakyala mu Buganda egiyindidde e Ssemuto mu Bulemeezi ku Lwokusatu. Nnaabagereka Nagginda atuuse mu Ssaza ly’e Bulemeezi ku ssaawa nnya n’ekitundu ez’oku makya n’ayanirizibwa wakati mu mbuutu okuva mu baana b’amasomero.